Het jy meer as R4 m. vir Kurt Cobain se vuil trui? | Netwerk24
Vlugvoetige McKenzie gereed vir Superrugby
Die veelsydige agterspeler Damian McKenzie herstel goed van sy kniebesering.
Pasaangeër wen Abu Dhabi-marathon
Die pasaangeër speel 'n kernrol in veeleisende langafstand-nommers soos die marathon. Dié persoon kan 'n groot invloed op atlete se tye hê.
Opkikker-skorsing raak nie Russiese Grand Prix
Die organiseerders van Rusland se Formule Een Grand Prix sê die wedren in Sotsji word nie beïnvloed deur die land se skorsing van vier jaar weens sy peutery met opkikkertoetse nie.
Jou Kersliggies sal darem kan brand, want Eskom verwag beurtkrag sal teen volgende week verby wees wanneer die meeste fabrieke vir die Desembervakansie sluit.
Lurco, die maatskappy wat die Guptas se Koornfonteinmyn sou koop, blameer Eskom dat dié transaksie deur die mat geval het.
Beurtkrag: Groenkrag sien rooi oor perke
Frustrasies in die groenkragbedryf kook oor te midde van Eskom se kragkrisis, want rolspelers word nie toegelaat om meer krag te lewer nie.
Só het jy Vivaldi se 'Seisoene' nog nie gehoor
Uit al die verwerkings van die Italianer Antonio Vivaldi se stellig bekendste werk, die Vier seisoene, is 'n verwerking vir viool, trekklavier en baskitaar waarskynlik een van die interessantste.
Mej. Heelal se stilis praat oor haar styl
Toe Suid-Afrika se Zozibini Tunzi (26) met haar unieke Afrika-style en 'n natuurlike, kort haarkapsel as Mej. Heelal gekroon is, het dit deure vir jong Suid-Afrikaanse meisies van kleur geopen, sê haar stilis, Werner Wessels.
Pat Mautloa wen gesogte Helgaard Steyn-prys
Die internasionaal erkende kunstenaar Pat Mautloa is die wenner van die Helgaard Steyn-prys en die gepaardgaande geldprys van R625 000. Sy skilderwerk Urban Vibes (City Buzz) het hom die wenprys besorg.
Het jy meer as R4 m. vir Kurt Cobain se vuil trui?
Deur Elma Kloppers 13 Oktober 2019 00:02
Die olyfgroen trui wat die ontslape grunge-sanger Kurt Cobain in November 1993 vir die ikoniese MTV Unplugged-sessie in New York gedra het, maak later in Oktober 'n draai op die veilingvloer.
Die grunge-sanger Kurt Cobain in sy olyfgroen trui, wat die afgelope 26 jaar nog nooit gewas is nie. Dit gaan vir tot $300 000 op 'n veiling verkoop. Foto: Getty Images
Die trui, 'n mengsel van sybokhaar en akriel, is nog nooit gewas sedert die hoofsanger van Nirvana dit 26 jaar gelede aangehad het nie. Dit is vol vlekke, wat al daar was toe hy dit gedra het en daar is selfs 'n brandmerk van 'n sigaret.
Julien's Auctions, wat die veiling gaan behartig, verwag dat dit vir tot $300 000 (sowat R4,54 miljoen) kan verkoop.
Darren Julien, president en uitvoerende hoof van die veilingshuis, het aan Rapport gesê dis belangrik dat dié tipe items nooit gewas word nie omdat aanhangers, versamelaars en mu­seums dit wil hê presies soos dit gelyk het toe die beroemde persoon dit gedra het. "As die vlekke uitgewas sou word, sal die trui heelwat minder werd wees en sou dit ook nie so maklik as Cobain se trui geïdentifiseer kon word nie," sê hy.
Die trui is een van 700 lotte van memorabilia van invloedryke musieklegendes, onder wie The Beatles, Queen, Bob Dylan, Jimi Hendrix, Eric Clapton en Bruce Springsteen, wat op die veiling op 25 en 26 Oktober in New York gaan pryk.
Cobain se Fender Mustang-kitaar.
Ander items wat gewild gaan wees, is Cobain se Fender Mustang-kitaar, wat in 1993 spesiaal vir hom gemaak is. Dit het 'n voorveilingsberaming van tot $500 000. Nog 'n legendariese Fender-kitaar wat te koop is, is die 1968-Fender Telecaster wat aan die koning van rock 'n roll, Elvis Presley, behoort het. Madonna se Breedlove- akoestiese kitaar word ook opgeveil.
Michael Jackson se regterhandskoen wat hy vir die Triumph-toer in 1981 gedra het, gaan na verwagting tot $200 000 haal.